title: Kommissionens afgørelse af 17. juni 2015 om nedsættelse af Kommissionens ekspertgruppe »Platformen vedrørende God Forvaltningspraksis på Skatteområdet, Aggressiv Skatteplanlægning og Dobbeltbeskatning« og om erstatning af afgørelse C(2013) 2236

text:
               23.6.2015

               DA

               Den Europæiske Unions Tidende

               C 206/5

         KOMMISSIONENS AFGØRELSE
   af 17. juni 2015
   om nedsættelse af Kommissionens ekspertgruppe »Platformen vedrørende God Forvaltningspraksis på Skatteområdet, Aggressiv Skatteplanlægning og Dobbeltbeskatning« og om erstatning af afgørelse C(2013) 2236
   (2015/C 206/04)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, og
   ud fra følgende betragtninger:

               (1)

               I sin meddelelse af 6. december 2012 (1) præsenterede Kommissionen en handlingsplan til styrkelse af bekæmpelsen af skattesvig og skatteunddragelse. Meddelelsen var ledsaget af to henstillinger, den ene om aggressiv skatteplanlægning (2) og den anden om tiltag, der skal tilskynde tredjelande til at anvende minimumsstandarder for god forvaltningspraksis på skatteområdet (3).

               (2)

               Ved Kommissionens afgørelse C(2013) 2236 (4) blev der i Kommissionen nedsat en ekspertgruppe med navnet »Platformen vedrørende God Forvaltningspraksis på Skatteområdet, Aggressiv Skatteplanlægning og Dobbeltbeskatning« (platformen) med henblik på at vurdere fremskridtene på en række indsatsområder, herunder 2012-handlingsplanen vedrørende skattesvig og skatteunddragelse og gennemførelsen af de to henstillinger. I sin meddelelse om dobbeltbeskatning i det indre marked (5) konkluderede Kommissionen, at den ville undersøge de potentielle fordele ved at etablere et EU-forum vedrørende dobbeltbeskatning. Eftersom der ofte er en sammenhæng mellem dobbelt ikke-beskatning og dobbeltbeskatning, blev det anset for hensigtsmæssigt, at platformen også tog sig af dobbeltbeskatning, og det gælder fortsat.

               (3)

               Europa-Parlamentet (6) og Rådet for Den Europæiske Union (7) har opfordret til at fortsætte bestræbelserne på at bekæmpe skattesvig og skatteundgåelse.

               (4)

               Platformen har vist sig at give nyttige input inden for de områder, hvor den er blevet hørt. Den 18. marts 2015 vedtog Kommissionen en pakke om gennemsigtighed på skatteområdet (8). Den 17. juni 2015 (9) vedtog Kommissionen en meddelelse om et mere fair system for selskabsbeskatning i Unionen (handlingsplanen for 2015), hvori den med input fra platformen redegjorde for anvendelsen af henstillingerne fra 2012. Kommissionen annoncerede i meddelelsen, at den ville forlænge platformens mandat, udvide dens opgaveområde og forbedre dens arbejdsmetoder.

               (5)

               Med udarbejdelsen af dagsordenen for gennemsigtighed på skatteområdet og fair beskatning i overensstemmelse med Kommissionens to meddelelser fra 2015 er det hensigtsmæssigt at revidere platformens opgaver og funktion.

               (6)

               Platformen bør muliggøre en dialog, hvor der kan udveksles erfaringer og ekspertise, og hvor synspunkter fra alle interessenter kan blive hørt.

               (7)

               Platformen bør have en repræsentant for Kommissionen som formand og bestå af repræsentanter for medlemsstaternes skattemyndigheder, organisationer, der repræsenterer virksomheder eller civilsamfundet, og fagfolk på skatteområdet. Af kontinuitetshensyn er det hensigtsmæssigt, at de nuværende medlemmer af platformen, hvis udnævnelse gælder i gyldighedsperioden for Kommissionens afgørelse C (2013) 2236, fortsætter med at varetage deres hverv indtil udløbet af deres mandat den 22. april 2016.

               (8)

               Der bør fastsættes regler for platformens medlemmers videregivelse af oplysninger.

               (9)

               Personoplysninger bør behandles i overensstemmelse med Europa-Parlamentets og Rådets forordning (EF) nr. 45/2001 (10).

               (10)

               Afgørelse C(2013) 2236 bør ophæves —

         BESTEMT FØLGENDE:
   Artikel 1
   Genstand
   Hermed nedsættes ekspertgruppen »Platformen vedrørende God Forvaltningspraksis på Skatteområdet, Aggressiv Skatteplanlægning og Dobbeltbeskatning« (»platformen«).
   Artikel 2
   Opgaver
   Platformens opgaver er:

               a)

               at tilskynde til drøftelser mellem erhvervslivet, civilsamfundet og de nationale skattemyndigheders eksperter om spørgsmål i forbindelse med god forvaltningspraksis på skatteområdet, aggressiv skatteplanlægning og dobbeltbeskatning.

               b)

               at forsyne Kommissionen med oplysninger, der er relevante for at kunne identificere prioriteter inden for de i litra a) omhandlede områder og vælge passende midler og instrumenter til at opnå fremskridt på disse områder

               c)

               at bidrage til den bedst mulige anvendelse og gennemførelse af Kommissionens to meddelelser af 18. marts og 17. juni 2015 ved at identificere potentielt relevante tekniske og praktiske spørgsmål samt mulige løsninger inden for disse områder

               d)

               at drøfte praktiske erfaringer fra både skattemyndigheder, virksomheder, civilsamfundet og fagfolk på skatteområdet samt udforske mulighederne for en mere effektiv håndtering af de foreliggende problemer med dobbeltbeskatning, som påvirker det indre markeds funktion.

         I denne afgørelse forstås ved god forvaltningspraksis på skatteområdet gennemsigtighed, udveksling af oplysninger og fair skattekonkurrence
   Artikel 3
   Høring
   Kommissionen kan høre platformen i alle spørgsmål vedrørende god forvaltningspraksis i skattespørgsmål, aggressiv skatteplanlægning og dobbeltbeskatning og opfølgningen på handlingsplanen for 2015.
   Artikel 4
   Sammensætning — udnævnelse
   1.   Platformen består af højst 43 medlemmer.
   2.   Medlemmerne af platformen er:

               a)

               medlemsstaternes skattemyndigheder

               b)

               op til femten organisationer, der repræsenterer virksomheder, civilsamfund og fagfolk på skatteområdet med kompetencer inden for de i artikel 2 omhandlede spørgsmål.

         3.   Skattemyndighederne i hver medlemsstat udpeger en repræsentant blandt de embedsmænd, der beskæftiger sig med grænseoverskridende beskatning med fokus på bekæmpelse af aggressiv skatteplanlægning.
   4.   De nuværende medlemmer af platformen varetager deres hverv indtil den 22. april 2016. Efter en indkaldelse af ansøgninger udpeger generaldirektøren for beskatning og toldunion de medlemmer af platformen, som omhandles i stk. 2, litra b). Disse medlemmers mandatperiode løber fra den 23. april 2016 til den 16. juni 2019.
   5.   I deres svar på indkaldelsen af ansøgninger skal organisationerne udpege en repræsentant og en suppleant, der træder i repræsentantens sted, når denne er fraværende eller forhindret i at møde. Generaldirektøren for beskatning og toldunion kan afvise en repræsentant eller en suppleant, som en organisation har udpeget, hvis den pågældende ikke har den profil, der efterspørges i indkaldelsen af ansøgninger. I så fald anmodes organisationen om at udnævne en anden repræsentant eller suppleant.
   6.   Suppleanter udpeges på samme vilkår som repræsentanter. Suppleanterne træder automatisk i stedet for de repræsentanter, der er fraværende eller forhindret i at møde.
   7.   De organisationer, som skønnes egnede til medlemskab, men som ikke bliver udnævnt, kan sættes på en reserveliste, som Kommissionen skal benytte ved udnævnelse af afløsere.
   8.   De i stk. 2, litra b), omhandlede organisationer eller deres repræsentanter kan erstattes eller udelukkes for den resterende del af deres mandatperiode i alle følgende tilfælde:

               a)

               hvis organisationen eller dens repræsentant ikke længere er i stand til at bidrage effektivt til platformens drøftelser

               b)

               hvis organisationen eller dens repræsentant ikke overholder bestemmelserne i artikel 339 i traktaten

               c)

               hvis organisationen eller dens repræsentant fratræder

               d)

               hvis det er ønskeligt for at opretholde en afbalanceret repræsentation inden for relevante ekspertiseområder og interesseområder.

         Hvis en organisation eller dennes repræsentant udskiftes eller udelukkes, kan generaldirektøren for beskatning og toldunion, såfremt det er hensigtsmæssigt, udnævne en organisation som afløser fra den reserveliste, som er nævnt i stk. 7, eller bede en organisation udpege en anden repræsentant eller suppleant.
   9.   Navnene på organisationerne og deres repræsentanter vil blive offentliggjort i Kommissionens register over ekspertgrupper og lignende enheder, i det følgende benævnt »registret«, og på et særligt websted.
   10.   Personoplysninger indsamles, behandles og offentliggøres i overensstemmelse med Europa-Parlamentets og Rådets forordning (EF) nr. 45/2001.
   Artikel 5
   Platformens arbejde
   1.   Platformens formandskab varetages af generaldirektøren for beskatning og toldunion eller af dennes repræsentant.
   2.   For at platformen kan fungere effektivt, opretter den to undergrupper, hvori repræsentanter for offentlige myndigheder (medlemsstaternes skattemyndigheder) og for ikke-statslige organisationer (virksomheder, civilsamfundet og fagfolk på skatteområdet) mødes separat.
   3.   Efter aftale med formanden kan platformen nedsætte andre undergrupper, der skal undersøge specifikke spørgsmål på grundlag af et mandat, som platformen opstiller. Sådanne undergrupper opløses, når deres mandat er opfyldt.
   4.   Formanden kan indbyde eksterne eksperter med specifik viden om et emne på dagsordenen til at deltage på ad hoc-basis i platformens eller undergruppens arbejde. Formanden kan desuden give observatørstatus til enkeltpersoner, organisationer, som defineret i regel 8, stk. 3, i de horisontale regler om ekspertgrupper (11), og kandidatlande.
   5.   Medlemmerne og deres repræsentanter og de indbudte eksperter og observatører skal overholde reglerne om behandling af fortrolige oplysninger, som følger af traktaterne og andre relevante EU-forskrifter, samt reglerne vedrørende beskyttelse af EU's klassificerede oplysninger i Kommissionens afgørelse 2001/844/EF, EKSF, Euratom (12). Hvis de tilsidesætter disse forpligtelser, kan Kommissionen træffe alle relevante foranstaltninger.
   6.   Platformens og undergruppernes møder afholdes normalt i Kommissionens lokaler. Sekretariatsopgaverne varetages af Kommissionen. Andre tjenestemænd i Kommissionen med interesse i platformens og dens undergruppers arbejde kan deltage i deres møder.
   7.   Platformen fastsætter selv sin forretningsorden på grundlag af standardforretningsordenen for ekspertgrupper.
   8.   Kommissionen offentliggør alle relevante dokumenter (såsom dagsordener, referater og deltagernes bidrag) enten i registret eller via et link fra registret til et særligt websted. Et dokument offentliggøres ikke i tilfælde, hvor dets udbredelse ville være til skade for beskyttelsen af offentlighedens eller enkeltpersoners interesser, jf. artikel 4 i Europa-Parlamentets og Rådets forordning (EF) nr. 1049/2001 (13).
   Artikel 6
   Mødeudgifter
   1.   Der ydes ikke vederlag for det arbejde, der udføres af deltagerne i forbindelse med platformens aktiviteter.
   2.   Deltagernes rejseudgifter og i givet fald opholdsudgifter i forbindelse med platformens aktiviteter refunderes af Kommissionen i overensstemmelse med de i Kommissionen gældende bestemmelser.
   3.   Disse udgifter refunderes inden for rammerne af de disponible midler, der afsættes til formålet som led i den årlige procedure for tildeling af ressourcer.
   Artikel 7
   Ophævelse
   Afgørelse C(2013) 2236 ophæves.
   Artikel 8
   Anvendelse
   Denne afgørelse anvendes indtil den 16. juni 2019.

      Udfærdiget i Bruxelles, den 17. juni 2015.

            På Kommissionens vegne

         Pierre MOSCOVICI

            Medlem af Kommissionen

      (1)  COM(2012) 722.

      (2)  C(2012) 8806 final.

      (3)  C(2012) 8805 final.

      (4)  Kommissionens afgørelse C(2013) 2236 af 23. april 2013 om nedsættelse af en ekspertgruppe vedrørende god forvaltningspraksis på skatteområdet, aggressiv skatteplanlægning og dobbeltbeskatning.

      (5)  KOM(2011) 712 endelig.

      (6)  Europa-Parlamentets beslutning af 25. marts 2015 om årlig skattebetænkning.

      (7)  Økofinrådet 9.12.2014, Det Europæiske Råd 18.12.2014.

      (8)  Meddelelsen om gennemsigtighed på skatteområdet til bekæmpelse af skatteunddragelse og skatteundgåelse (COM(2015) 136) og forslaget om at indføre automatisk udveksling af oplysninger om skatteafgørelser mellem medlemsstaterne (COM(2015) 135).

      (9)  Meddelelse af 17. juni 2015 COM(2015) 302 final.

      (10)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).

      (11)  Formandens meddelelse til Kommissionen — Framework for Commission expert groups: horizontal rules and public register, K(2010) 7649 endeligl.

      (12)  Kommissionens afgørelse (EU, Euratom) 2015/444 af 13. marts 2015 om reglerne for sikkerhedsbeskyttelse af EU's klassificerede informationer (EUT L 72 af 17.3.2015, s. 53).

      (13)  Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43). Disse undtagelser har til formål at beskytte den offentlige sikkerhed, militære anliggender, internationale forbindelser, finanspolitik, valutapolitik eller økonomisk politik, privatlivets fred og den enkeltes integritet, forretningsmæssige interesser, retslige procedurer og juridisk rådgivning, inspektioner, undersøgelser og revision samt institutionens beslutningsproces.


title: 2004/468/EF:Kommissionens beslutning af 29. april 2004 om fastsættelse af overgangsforanstaltninger for Estland og Ungarn vedrørende materiale, der indsamles ved behandling af spildevand i henhold til Europaparlamentets og Rådets forordning (EF) nr. 1774/2002 (EØS-relevant tekst)

text:
30.4.2004          DA              Den Europæiske Unions Tidende                                 L 160/4
                                                                                ___
                       KOMMISSIONENS BESLUTNING 2004/468/EF
                                           af 29. april 2004
     om fastsættelse af overgangsforanstaltninger for Estland og Ungarn vedrørende
       materiale, der indsamles ved behandling af spildevand i henhold til Europa-
                    Parlamentets og Rådets forordning (EF) nr. 1774/2002
                                         (EØS-relevant tekst)
KOMMISSIONEN FOR DE EUROPÆISKE FÆLLESSKABER HAR —
under henvisning til traktaten om Tjekkiets, Estlands, Cyperns, Letlands, Litauens, Ungarns,
Maltas, Polens, Sloveniens og Slovakiets tiltrædelse, særlig artikel 2, stk. 3,
under henvisning til akten vedrørende Tjekkiets, Estlands, Cyperns, Letlands, Litauens,
Ungarns, Maltas, Polens, Sloveniens og Slovakiets tiltrædelse, særlig artikel 42, og
ud fra følgende betragtninger:
(1)     Ved Europa-Parlamentets og Rådets forordning (EF) nr. 1774/2002 af 3. oktober 2002
        om sundhedsbestemmelser for animalske biprodukter, som ikke er bestemt til
        konsum1, stilles der visse krav til behandling af spildevand fra virksomheder, der
        håndterer kategori 1- og kategori 2-materiale.
(2)     Der bør vedtages overgangsforanstaltninger for at lette overgangen fra den
        eksisterende ordning i visse nye medlemsstater, som ikke til fulde opfylder kravene i
        forordning (EF) nr. 1774/2002 til spildevandsbehandling.
(3)     Som en midlertidig foranstaltning bør Estland således indtil den 31. august 2004 og
        Ungarn indtil den 1. maj 2005 have dispensation til at tillade, at virksomhedsledere
        fortsat anvender nationale regler for indsamling af kategori 1- og kategori 2-materiale i
        forbindelse med behandling af spildevand.
(4)     For at undgå risiko for menneskers eller dyrs sundhed bør der opretholdes passende
        kontrolsystemer i Estland og Ungarn i den periode, hvor overgangsforanstaltningerne
        anvendes.
(5)     De i denne beslutning fastsatte foranstaltninger er i overensstemmelse med udtalelse
        fra Den Stående Komité for Fødevaredkæden og Dyresundhed —
1
        EFT L 273 af 10.10.2002, s. 1. Senest ændret ved Kommissionens forordning (EF) nr. 808/2003 (EUT
        L 117 af 13.5.2003, s. 1).
 ---pagebreak--- TRUFFET FØLGENDE AFGØRELSE:
                                                Artikel 1
1.       Uanset kapitel IX i bilag II til forordning (EF) nr. 1774/2002 kan Estland indtil den
         31. august 2004 og Ungarn indtil den 1. maj 2005 fortsat udstede individuelle
         godkendelser til ledere af forarbejdningsanlæg, driftssteder og slagterier, jf. artikel 4,
         stk. 1, litra d), og artikel 5, stk. 1, litra b), i forordning (EF) nr. 1774/2002, således at
         de kan anvende nationale regler for indsamling af spildevand, forudsat at:
         a)     alt animalsk materiale, som tilbageholdes i eksisterende systemer på de
                pågældende forarbejdningsanlæg, driftssteder og slagterier, indsamles,
                transporteres og bortskaffes som kategori 1- eller kategori 2-materiale, alt efter
                hvad der er relevant, i overensstemmelse med forordning (EF) nr. 1774/2002
         b)     de nationale regler udelukkende anvendes i anlæg og udstyr, der anvendte
                sådanne regler pr. 1. maj 2004.
2.       Myndighederne træffer de fornødne foranstaltninger til at kontrollere, om godkendte
         ledere af anlæg og udstyr overholder betingelserne i stk. 1.
                                                Artikel 2
1.       Individuelle godkendelser, som myndighederne har udstedt vedrørende materiale
         indsamlet ved behandling af spildevand, inddrages straks permanent for ledere,
         anlæg eller udstyr, hvis betingelserne i denne beslutning ikke længere er opfyldt.
2.       Myndighederne inddrager alle godkendelser, der er udstedt i henhold til artikel 1,
         stk. 1, senest den 31. august 2004 i Estland og senest den 1. maj 2005 i Ungarn.
         Myndighederne udsteder ikke en endelig godkendelse i henhold til forordning (EF)
         nr. 1774/2002, medmindre det på grundlag af deres inspektioner er godtgjort, at
         anlæg og udstyr som omhandlet i artikel 1 opfylder alle krav i forordningen.
3.       Materiale, der ikke opfylder kravene i denne beslutning, bortskaffes i
         overensstemmelse med myndighedernes instrukser.
                                                Artikel 3
Estland og Ungarn træffer straks de fornødne foranstaltninger for at efterkomme denne
beslutning, og de offentliggør foranstaltningerne. De underretter straks Kommissionen herom.
 ---pagebreak---                                            Artikel 4
Denne beslutning finder anvendelse med forbehold af, at traktaten om Tjekkiets, Estlands,
Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse
træder i kraft, og da fra datoen herfor.
Denne beslutning anvendes indtil den 1. maj 2005.
Udfærdiget i Bruxelles, den 29. april 2004.
                                            På Kommissionens vegne
                                            David BYRNE
                                            Medlem af Kommissionen


title: Europa-Parlamentets afgørelse (EU) 2017/1638 af 27. april 2017 om afslutning af regnskaberne for Støttekontoret for Sammenslutningen af Europæiske Tilsynsmyndigheder inden for Elektronisk Kommunikation for regnskabsåret 2015

text:
               29.9.2017

               DA

               Den Europæiske Unions Tidende

               L 252/170

         EUROPA-PARLAMENTETS AFGØRELSE (EU) 2017/1638
   af 27. april 2017
   om afslutning af regnskaberne for Støttekontoret for Sammenslutningen af Europæiske Tilsynsmyndigheder inden for Elektronisk Kommunikation for regnskabsåret 2015
   EUROPA-PARLAMENTET,

               —

               der henviser til det endelige årsregnskab for Støttekontoret for Sammenslutningen af Europæiske Tilsynsmyndigheder inden for Elektronisk Kommunikation for regnskabsåret 2015,

               —

               der henviser til Revisionsrettens beretning om årsregnskabet for Støttekontoret for Sammenslutningen af Europæiske Tilsynsmyndigheder inden for Elektronisk Kommunikation for regnskabsåret 2015 med støttekontorets svar (1),

               —

               der henviser til Revisionsrettens erklæring (2) for regnskabsåret 2015 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 21. februar 2017 om decharge til forvaltningsudvalget for Støttekontoret for Sammenslutningen af Europæiske Tilsynsmyndigheder inden for Elektronisk Kommunikation for gennemførelsen af budgettet for regnskabsåret 2015 (05873/2017 — C8-0076/2017),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 1211/2009 af 25. november 2009 om oprettelse af Sammenslutningen af Europæiske Tilsynsmyndigheder inden for Elektronisk Kommunikation (BEREC) og dens støttekontor (4), særlig artikel 13,

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012, særlig artikel 108 (5),

               —

               der henviser til forretningsordenens artikel 94 og bilag IV,

               —

               der henviser til betænkning fra Budgetkontroludvalget (A8-0143/2017),

               1.

               godkender afslutningen af regnskaberne for Støttekontoret for Sammenslutningen af Europæiske Tilsynsmyndigheder inden for Elektronisk Kommunikation for regnskabsåret 2015;

               2.

               pålægger sin formand at sende denne afgørelse til forvaltningsudvalget for Støttekontoret for Sammenslutningen af Europæiske Tilsynsmyndigheder inden for Elektronisk Kommunikation, Rådet, Kommissionen og Revisionsretten og drage omsorg for, at den offentliggøres i Den Europæiske Unions Tidende (L-udgaven).

         Antonio TAJANI

            Formand

         Klaus WELLE

            Generalsekretær

      (1)  EUT C 449 af 1.12.2016, s. 22.

      (2)  Se fodnote 1.

      (3)  EUT L 298 af 26.10.2012, s. 1.

      (4)  EUT L 337 af 18.12.2009, s. 1.

      (5)  EUT L 328 af 7.12.2013, s. 42.


title: Kommissionens afgørelse (EU) 2015/345 af 2. marts 2015 om ændring af beslutning 2009/563/EF, 2009/564/EF, 2009/578/EF og 2010/18/EF samt afgørelse 2011/263/EU, 2011/264/EU, 2011/382/EU og 2011/383/EU for at forlænge gyldigheden af miljøkriterierne for tildeling af EU-miljømærket til bestemte produkter (meddelt under nummer C(2015) 1286)  EØS-relevant tekst

text:
               4.3.2015

               DA

               Den Europæiske Unions Tidende

               L 60/39

         KOMMISSIONENS AFGØRELSE (EU) 2015/345
   af 2. marts 2015
   om ændring af beslutning 2009/563/EF, 2009/564/EF, 2009/578/EF og 2010/18/EF samt afgørelse 2011/263/EU, 2011/264/EU, 2011/382/EU og 2011/383/EU for at forlænge gyldigheden af miljøkriterierne for tildeling af EU-miljømærket til bestemte produkter

         (meddelt under nummer C(2015) 1286)

   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 66/2010 af 25. november 2009 om EU-miljømærket (1), særlig artikel 8, stk. 3,litra c),
   efter høring af Den Europæiske Unions Miljømærkenævn og
   ud fra følgende betragtninger:

               (1)

               Kommissionens beslutning 2009/563/EF (2) gælder indtil den 30. juni 2015.

               (2)

               Kommissionens beslutning 2009/564/EF (3) gælder indtil den 30. november 2015.

               (3)

               Kommissionens beslutning 2009/578/EF (4) gælder indtil den 30. november 2015.

               (4)

               Kommissionens beslutning 2010/18/EF (5) gælder indtil den 31. december 2015.

               (5)

               Kommissionens afgørelse 2011/263/EU (6) gælder indtil den 28. april 2015.

               (6)

               Kommissionens afgørelse 2011/264/EU (7) gælder indtil den 28. april 2015.

               (7)

               Kommissionens afgørelse 2011/382/EU (8) gælder indtil den 24. juni 2015.

               (8)

               Kommissionens afgørelse 2011/383/EU (9) gælder indtil den 28. juni 2015.

               (9)

               Der er foretaget en evaluering af relevansen og formålstjenligheden af de nuværende miljøkriterier og de tilhørende krav til vurdering og verifikation, der er fastsat i beslutning 2009/563/EF, 2009/564/EF, 2009/578/EF og 2010/18/EF samt afgørelse 2011/263/EU, 2011/264/EU, 2011/382/EU og 2011/383/EU. De nuværende miljøkriterier og de tilhørende krav til vurdering og verifikation, som er fastsat i de pågældende beslutninger og afgørelser, er stadig under overvejelse, så det er hensigtsmæssigt at forlænge gyldighedsperioden for miljøkriterierne og de tilhørende krav til vurdering og verifikation. På baggrund af de forskellige stader af revisionsprocessen bør gyldighedsperioden for miljøkriterier og de tilhørende krav til vurdering og verifikation, der er fastsat i beslutning 2009/563/EF, forlænges indtil den 31. december 2015, og gyldighedsperioden for miljøkriterier og de tilhørende krav til vurdering og verifikation, der er fastsat i beslutning 2009/564/EF, 2009/578/EF og 2010/18/EF samt afgørelse 2011/263/EU, 2011/264/EU, 2011/382/EU og 2011/383/EU, bør forlænges indtil den 31. december 2016.

               (10)

               Beslutning 2009/563/EF, 2009/564/EF og 2009/578/EF og 2010/18/EF samt afgørelse 2011/263/EU, 2011/264/EU, 2011/382/EU og 2011/383/EU bør derfor ændres i overensstemmelse hermed.

               (11)

               Foranstaltningerne i denne beslutning er i overensstemmelse med udtalelsen fra det udvalg, der er nedsat ved artikel 16 i forordning (EF) nr. 66/2010 —

         VEDTAGET DENNE AFGØRELSE:
   Artikel 1
   Artikel 3 i beslutning 2009/563/EF affattes således:

      »Artikel 3
      Miljøkriterierne for produktgruppen »fodtøj«, og de tilhørende krav til vurdering og verifikation gælder indtil den 31. december 2015.«

   Artikel 2
   Artikel 4 i beslutning 2009/564/EF affattes således:

      »Artikel 4
      Miljøkriterierne for produktgruppen »campingpladsydelser«, og de tilhørende krav til vurdering og verifikation gælder indtil den 31. december 2016.«

   Artikel 3
   Artikel 4 i beslutning 2009/578/EF affattes således:

      »Artikel 4
      Miljøkriterierne for produktgruppen »serviceydelsen overnatning«, og de tilhørende krav til vurdering og verifikation gælder indtil den 31. december 2016.«

   Artikel 4
   Artikel 3 i beslutning 2010/18/EF affattes således:

      »Artikel 3
      Miljøkriterierne for produktgruppen »gulvbelægninger af træ«, og de tilhørende krav til vurdering og verifikation gælder indtil den 31. december 2016.«

   Artikel 5
   Artikel 4 i afgørelse 2011/263/EU affattes således:

      »Artikel 4
      Miljøkriterierne for produktgruppen »maskinopvaskemidler«, og de tilhørende krav til vurdering og verifikation gælder indtil den 31. december 2016.«

   Artikel 6
   Artikel 4 i afgørelse 2011/264/EU affattes således:

      »Artikel 4
      Miljøkriterierne for produktgruppen »vaskemidler«, og de tilhørende krav til vurdering og verifikation gælder indtil den 31. december 2016.«

   Artikel 7
   Artikel 4 i afgørelse 2011/382/EU affattes således:

      »Artikel 4
      Miljøkriterierne for produktgruppen »håndopvaskemidler« og de tilhørende krav til vurdering og verifikation gælder indtil den 31. december 2016.«

   Artikel 8
   Artikel 4 i afgørelse 2011/383/EU affattes således:

      »Artikel 4
      Miljøkriterierne for produktgruppen »universalrengøringsmidler og sanitetsrengøringsmidler« og de tilhørende krav til vurdering og verifikation gælder indtil den 31. december 2016.«

   Artikel 9
   Denne afgørelse er rettet til medlemsstaterne.

      Udfærdiget i Bruxelles, den 2. marts 2015.

            På Kommissionens vegne

         Karmenu VELLA

            Medlem af Kommissionen

      (1)  EUT L 27 af 30.1.2010, s. 1.

      (2)  Kommissionens beslutning 2009/563/EF af 9. juli 2009 om opstilling af miljøkriterier for tildeling af Fælleskabets miljømærke til fodtøj (EUT L 196 af 28.7.2009, s. 27).

      (3)  Kommissionens beslutning 2009/564/EF af 9. juli 2009 om opstilling af miljøkriterier for tildeling af Fællesskabets miljømærke til campingpladsydelser (EUT L 196 af 28.7.2009, s. 36).

      (4)  Kommissionens beslutning 2009/578/EF af 9. juli 2009 om opstilling af miljøkriterier for tildeling af Fællesskabets miljømærke til serviceydelsen overnatning (EUT L 198 af 30.7.2009, s. 57).

      (5)  Kommissionens beslutning 2010/18/EF af 26. november 2009 om opstilling af miljøkriterier for tildeling af Fælleskabets miljømærke til gulvbelægninger af træ (EUT L 8 af 13.1.2010, s. 32).

      (6)  Kommissionens afgørelse 2011/263/EU af 28. april 2011 om opstilling af miljøkriterier for tildeling af EU-miljømærket til maskinopvaskemidler (EUT L 111 af 30.4.2011, s. 22).

      (7)  Kommissionens afgørelse 2011/264/EU af 28. april 2011 om opstilling af miljøkriterier for tildeling af EU-miljømærket til vaskemidler (EUT L 111 af 30.4.2011, s. 34).

      (8)  Kommissionens afgørelse 2011/382/EU af 24. juni 2011 om opstilling af miljøkriterier for tildeling af EU-miljømærket til håndopvaskemidler (EUT L 169 af 29.6.2011, s. 40).

      (9)  Kommissionens afgørelse 2011/383/EU af 28. juni 2011 om opstilling af miljøkriterier for tildeling af EU-miljømærket til universal- og sanitetsrengøringsmidler (EUT L 169 af 29.6.2011, s. 52).


title: Rådets afgørelse 2014/915/FUSP af 16. december 2014 om ændring af afgørelse 2010/452/FUSP om Den Europæiske Unions observatørmission i Georgien, EUMM Georgia

text:
               17.12.2014

               DA

               Den Europæiske Unions Tidende

               L 360/56

         RÅDETS AFGØRELSE 2014/915/FUSP
   af 16. december 2014
   om ændring af afgørelse 2010/452/FUSP om Den Europæiske Unions observatørmission i Georgien, EUMM Georgia
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 12. august 2010 afgørelse 2010/452/FUSP (1), som forlængede Den Europæiske Unions observatørmission i Georgien, EUMM Georgia (»EUMM Georgia« eller »missionen«), der blev oprettet ved fælles aktion 2008/736/FUSP (2). Afgørelse 2010/452/FUSP udløber den 14. december 2014.

               (2)

               EUMM Georgia bør forlænges med yderligere to år på grundlag af det nuværende mandat.

               (3)

               Missionen gennemføres i en situation, der kan blive forværret og vil kunne hindre opnåelsen af målene for Unionens optræden udadtil, jf. traktatens artikel 21.

               (4)

               Afgørelse 2010/452/FUSP bør derfor ændres i overensstemmelse hermed —

         VEDTAGET DENNE AFGØRELSE:
   Artikel 1
   I afgørelse 2010/452/FUSP foretages følgende ændringer:

               1.

               Artikel 7, stk. 3, affattes således:
               »3.   Personalet skal overholde de missionsspecifikke minimumsoperationsstandarder i relation til sikkerhed samt missionssikkerhedsplanen, der støtter Unionens feltsikkerhedspolitik. For så vidt angår beskyttelse af EU's klassificerede informationer, som medarbejderne får kendskab til i forbindelse med udøvelsen af deres hverv, skal de overholde de sikkerhedsprincipper og minimumsstandarder, der er fastsat i Rådets afgørelse 2013/488/EU (3).

                  (3)  Rådets afgørelse 2013/488/EU af 23. september 2013 om reglerne for sikkerhedsbeskyttelse af EU's klassificerede informationer (EUT L 274 af 15.10.2013, s. 1).«"

               2.

               Artikel 12, stk. 5, affattes således:
               »5.   Missionschefen sikrer beskyttelsen af EU's klassificerede informationer i overensstemmelse med Rådets afgørelse 2013/488/EU.«

               3.

               I artikel 14, stk. 1, tilføjes følgende afsnit:
               »Det finansielle referencegrundlag til dækning af udgifterne i forbindelse med missionen mellem den 15. december 2014 og den 14. december 2015 udgør 18 300 000 EUR.«

               4.

               Følgende artikel indsættes:
               »Artikel 14a
               Projektcelle
               1.   EUMM Georgia skal have en projektcelle med henblik på at identificere og gennemføre projekter. EUMM Georgia skal i det fornødne omfang lette og rådgive om projekter, der gennemføres af medlemsstater og tredjelande under deres eget ansvar på områder, der berører EUMM Georgia og støtter dens mål.
               2.   Med forbehold af stk. 3 bemyndiges EUMM Georgia til at anvende finansielle bidrag fra medlemsstaterne eller tredjelande til at gennemføre projekter, der konstateres at kunne supplere EUMM Georgias øvrige aktioner på sammenhængende vis, hvis disse projekter er:

                           a)

                           medtaget i finansieringsoversigten i denne afgørelse, eller

                           b)

                           indarbejdet i løbet af mandatet ved en ændring af finansieringsoversigten efter anmodning fra missionschefen.

                     EUMM Georgia indgår en aftale med disse stater, der navnlig fastsætter de specifikke procedurer med hensyn til behandlingen af klager fra tredjeparter over skader, der er påført som følge af handlinger eller undladelser, som EUMM Georgia har begået i forbindelse med anvendelsen af de midler, der er stillet til rådighed af disse stater. De bidragydende stater må under ingen omstændigheder drage hverken Unionen eller den højtstående repræsentant til ansvar som følge af handlinger eller undladelser, som EUMM Georgia har begået i forbindelse med anvendelsen af disse staters midler.
               3.   Finansielle bidrag fra tredjelande til projektcellen skal godkendes af PSC.«

               5.

               Artikel 16, stk. 1, 2 og 3, affattes således:
               »1.   HR har om nødvendigt og i overensstemmelse med missionens behov bemyndigelse til i overensstemmelse med afgørelse 2013/488/EU at videregive EU's klassificerede informationer og dokumenter til og med klassifikationsgraden »CONFIDENTIEL UE/EU CONFIDENTIAL«, som er udarbejdet med henblik på missionen, til tredjelande, der er tilknyttet denne afgørelse.
               2.   HR har også bemyndigelse til i overensstemmelse med missionens operative behov og i overensstemmelse med afgørelse 2013/488/EU at videregive EU's klassificerede informationer og dokumenter til og med klassifikationsgraden »RESTREINT UE/EU RESTRICTED«, der er udarbejdet med henblik på missionen, til FN og OSCE. Der udarbejdes ordninger mellem HR og FN's og OSCE's kompetente myndigheder med henblik herpå.
               3.   HR har, hvis der er et specifikt og umiddelbart operativt behov derfor, også bemyndigelse til i overensstemmelse med afgørelse 2013/488/EU at videregive EU's klassificerede informationer og dokumenter til og med klassifikationsgraden »RESTREINT UE/EU RESTRICTED«, der er udarbejdet med henblik på missionen, til værtsstaten. Der udarbejdes ordninger mellem HR og de kompetente myndigheder i værtsstaten med henblik herpå.«

               6.

               Artikel 18, stk. 2, affattes således:
               »Den udløber den 14. december 2016.«

         Artikel 2
   Denne afgørelse træder i kraft på dagen for vedtagelsen.
   Den anvendes fra den 15. december 2014.

      Udfærdiget i Bruxelles, den 16. december 2014.

            På Rådets vegne

         S. GOZI

            Formand

      (1)  Rådets afgørelse 2010/452/FUSP af 12. august 2010 om Den Europæiske Unions observatørmission i Georgien, EUMM Georgia (EUT L 213 af 13.8.2010, s. 43).

      (2)  Rådets fælles aktion 2008/736/FUSP af 15. september 2008 om Den Europæiske Unions observatørmission i Georgien, EUMM Georgia (EUT L 248 af 17.9.2008, s. 26).


title: 2010/601/EU: Rådets afgørelse af 1. oktober 2010 om beskikkelse af en italiensk suppleant til Regionsudvalget

text:
               7.10.2010

               DA

               Den Europæiske Unions Tidende

               L 264/16

         RÅDETS AFGØRELSE
   af 1. oktober 2010
   om beskikkelse af en italiensk suppleant til Regionsudvalget
   (2010/601/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den italienske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU og 2010/29/EU om beskikkelse af medlemmer af og suppleanter til Regionsudvalget for perioden fra den 26. januar 2010 til den 25. januar 2015 (1).

               (2)

               Der er blevet en plads ledig som suppleant, efter at Salvatore MANGIAFICOs mandat er udløbet —

         VEDTAGET DENNE AFGØRELSE:
   Artikel 1
   Til Regionsudvalget beskikkes som suppleant for den resterende del af mandatperioden, det vil sige indtil den 25. januar 2015:

               —

               Samuele BALDINI

                  Consigliere, Provincia di Firenze.

         Artikel 2
   Denne afgørelse får virkning på dagen for vedtagelsen.

      Udfærdiget i Bruxelles, den 1. oktober 2010.

            På Rådets vegne

         S. VANACKERE

            Formand

      (1)  EUT L 348 af 29.12.2009, s. 22, og EUT L 12 af 19.1.2010, s. 11.


title: Rådets afgørelse (EU) 2016/334 af 4. marts 2016 om beskikkelse af to suppleanter, til Regionsudvalget, som foreslået af Republikken Litauen

text:
               9.3.2016

               DA

               Den Europæiske Unions Tidende

               L 62/17

         RÅDETS AFGØRELSE (EU) 2016/334
   af 4. marts 2016
   om beskikkelse af to suppleanter, til Regionsudvalget, som foreslået af Republikken Litauen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den litauiske regering, og
   ud fra følgende betragtninger:

               (1)

               Rådet vedtog den 26. januar 2015, den 5. februar 2015 og den 23. juni 2015 afgørelse (EU) 2015/116 (1), (EU) 2015/190 (2) og (EU) 2015/994 (3) om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020.

               (2)

               Der er blevet to pladser ledige som suppleant til Regionsudvalget, efter at Odeta ŽERLAUSKIENĖs og Jonas PINSKUS' mandater er udløbet —

         VEDTAGET DENNE AFGØRELSE:
   Artikel 1
   Følgende beskikkes som suppleanter til Regionsudvalget for den resterende del af mandatperioden, dvs. indtil den 25. januar 2020:

               —

               Andžela ŠAKINIENĖ, Member of Klaipėda District Municipal Council

               —

               Kęstutis VAITUKAITIS, Member of Elektrėnai Municipal Council.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 4. marts 2016.

            På Rådets vegne

         S.A.M. DIJKSMA

            Formand

      (1)  Rådets afgørelse (EU) 2015/116 af 26. januar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 20 af 27.1.2015, s. 42).

      (2)  Rådets afgørelse (EU) 2015/190 af 5. februar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 31 af 7.2.2015, s. 25).

      (3)  Rådets afgørelse (EU) 2015/994 af 23. juni 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 159 af 25.6.2015, s. 70).


Avis juridique important

|

32002D0498

2002/498/EF: Kommissionens afgørelse af 5. juni 2002 om godtagelse af tilsagn i forbindelse med antidumpingproceduren vedrørende importen af urinstof med oprindelse i bl.a. Litauen

EF-Tidende nr. L 168 af 27/06/2002 s. 0051 - 0052

Kommissionens afgørelseaf 5. juni 2002om godtagelse af tilsagn i forbindelse med antidumpingproceduren vedrørende importen af urinstof med oprindelse i bl.a. Litauen(2002/498/EF)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1), senest ændret ved Rådets forordning (EF) nr. 2238/2000(2), særlig artikel 8 og 9,efter høring af det rådgivende udvalg, ogud fra følgende betragtninger:A. PROCEDURE(1) Kommissionen indførte ved forordning (EF) nr. 1497/2001(3) ("forordningen om midlertidig told") en midlertidig antidumpingtold på importen af urinstof med oprindelse i Belarus, Bulgarien, Kroatien, Estland, Libyen, Litauen, Rumænien og Ukraine og godtog et tilsagn fra en eksporterende producent i Bulgarien.(2) Rådet indførte ved forordning (EF) nr. 92/2002(4) ("forordningen om endelig told") en endelig antidumpingtold på importen af urinstof med oprindelse i Belarus, Bulgarien, Kroatien, Estland, Libyen, Litauen, Rumænien og Ukraine og fritog en bulgarsk eksporterende producent for nævnte told, da Kommissionen havde godtaget et tilsagn fra det pågældende selskab.(3) I løbet af undersøgelsen havde den eneste litauiske eksporterende producent af den pågældende vare, Joint Stock Company Achema ("Achema"), inden indførelsen af midlertidige foranstaltninger afgivet et tilsagn, som Kommissionen ikke kunne godtage af grunde, der er nærmere angivet i betragtning 237 i forordningen om midlertidig told.(4) Efter offentliggørelsen af de kendsgerninger og betragtninger, på grundlag af hvilke det var hensigten at anbefale indførelse af en endelig told, forelagde Achema et revideret pristilsagn for Kommissionens tjenestegrene inden for de fastsatte frister. Tilsagnet kunne ikke godtages, da Achema også solgte andre gødningsstoffer til Fællesskabet. Salget af andre gødningsstoffer gjorde det nemt at omgå forpligtelsen til at overholde mindstepriser ved hjælp af kompensationssalg med de pågældende gødningsstoffer til lavere priser.(5) Derefter forelagde Achema et stærkt ændret tilsagn. Det blev fastslået, at det ændrede tilsagn ikke blot kunne fjerne de skadelige virkninger af dumping, men også kraftigt begrænse risikoen for omgåelse i form af krydskompensation med andre varer, da selskabet ud over den fastsatte mindstepris for urinstof desuden tilbød at overholde et bestemt prisniveau for de andre gødningsstoffer, som det også eksporterer til Fællesskabet. Selskabet gik ligeledes ind på at overholde alle andre formelle krav og forpligtelser til rapportering, der normalt indgår i tilsagn, i forbindelse med alle gødningsstoffer, som eksporteres til Fællesskabet.(6) Achema afgav dette endelige tilsagn, som kunne godtages, inden offentliggørelsen af de endelige undersøgelsesresultater, men på et så sent stadium i proceduren, at det administrativt var umuligt at indføje godtagelsen af tilsagnet i forordningen om endelig told. Da selskabet under hele proceduren ihærdigt havde bestræbt sig for at afgive tilsagn, som kunne fjerne Kommissionens bekymringer med hensyn til risikoen for omgåelse og afhjælpning af skade, anses det undtagelsesvis for hensigtsmæssigt at godtage tilsagnet, selv om det blev afgivet efter den periode, inden for hvilken der skal fremsættes bemærkninger i henhold til artikel 20, stk. 5, i grundforordningen.(7) EF-erhvervsgrenen blev underrettet om det ændrede tilsagn og holdt fast ved, at et tilsagn i form af en mindstepris ikke ville være effektivt og ville underminere antidumpingforanstaltningerne på grund af de almindelige betingelser på markedet for gødningsstoffer, som er kendetegnet ved betydelige prisudsving. Det skal bemærkes, at selv om der er konstateret visse prissvingninger på markedet for urinstof, har disse ikke været tilstrækkelige til at gøre et tilsagn ineffektivt. Dette blev også bekræftet ved, at et tilsagn fra en bulgarsk eksporterende producent, som var berørt af den undersøgelse, der førte til indførelse af endelig told (den "oprindelige" undersøgelse), allerede havde været gældende i flere måneder, og at der ikke var tegn på, at tilsagnet ikke har været effektivt. Der er derfor ingen grund til at tro, at tilsagnet fra Achema ikke vil være effektivt.(8) EF-erhvervsgrenen satte sig også imod, at et tilsagn blev godtaget så hurtigt efter indførelsen af en specifik endelig antidumpingtold. Den hævdede ligeledes, at det endelige tilsagn ikke var væsentligt forskelligt fra selskabets tidligere tilsagn, som blev afvist, og hvor selskabet foreslog, at det ville følge markedspriserne for de andre gødningsstoffer, som eksporteres til Fællesskabet.(9) Disse argumenter måtte afvises af de grunde, der er anført i betragtning 5 og 6.(10) EF-erhvervsgrenen hævdede endvidere, at Achema producerede andre varer, som kunne anvendes til krydskompensation. Det må i den forbindelse bemærkes, at tilsagnet indeholder en bestemmelse for "selskabet", dvs. Achema, og dets forretningsmæssigt forbundne selskaber om, at det ikke er muligt at indgå nogen form for kompensationsarrangementer med selskabets ikke-forbundne kunder. Den form, der foreslås for tilsagnet, begrænser også allerede risikoen for krydskompensation.(11) EF-erhvervsgrenen hævdede endelig, at det ville være uberettiget diskrimination af andre eksportører i den oprindelige undersøgelse, hvis tilsagn ikke var blevet godtaget, hvis der blev godtaget et tilsagn fra visse eksportører.(12) Det skal i den forbindelse bemærkes, at hvert tilsagn skal undersøges efter egen berettigelse på grundlag af kriterierne i artikel 8 i Rådets forordning (EF) nr. 384/96 om beskyttelse med dumpingimport fra lande, der ikke er medlemmer af Det Europæiske Fællesskab. Tilsagn kan kun godtages, hvis de fjerner skadelig dumping, og der er mulighed for effektiv overvågning. Det var tilfældet for Achema og det bulgarske selskab, men ikke for de andre selskaber, der afgav tilsagn.(13) Ingen af EF-erhvervsgrenens argumenter ændrer således ved Kommissionens konklusion, at tilsagnet fra Achema fjerner de skadelige virkninger af dumping og stærkt begrænser risikoen for omgåelse i form af krydskompensation med andre varer.B. TILSAGN(14) På baggrund af ovenstående fastslår Kommissionen, at det tilsagn, der er afgivet af Achema, kan godtages, da det fjerner de skadelige virkninger af dumping. Desuden vil de detaljerede rapporter, som selskabet har forpligtet sig til at forelægge regelmæssigt for Kommissionen, give mulighed for effektiv overvågning af tilsagnet. De priser, som selskabet forpligtede sig til, giver endvidere Kommissionen mulighed for at konkludere, at risikoen for omgåelse af tilsagnet vil være tilstrækkelig begrænset -TRUFFET FØLGENDE AFGØRELSE:Artikel 1Det tilsagn, som Joint Stock Company, Achema Lithuania (Taric-tillægskode A375), har afgivet i overensstemmelse med artikel 8, stk. 2, i Rådets forordning (EF) nr. 384/96 inden for rammerne af antidumpingprocedurerne vedrørende importen af urinstof med oprindelse i bl.a. Litauen, godtages.Artikel 2Denne afgørelse træder i kraft dagen efter offentliggørelsen i De Europæiske Fællesskabers Tidende.Udfærdiget i Bruxelles, den 5. juni 2002.På Kommissionens vegnePascal LamyMedlem af Kommissionen(1) EFT L 56 af 6.3.1996, s. 1.(2) EFT L 257 af 11.10.2000, s. 2.(3) EFT L 197 af 21.7.2001, s. 4.(4) EFT L 17 af 19.1.2002, s. 1.